Document ID: /roh_data/filtered/swiss_laws_in_ROHinterleaved.jsonl.gz/23917

This text was translated from EN into Rumantsch Grischun.

In order to investigate the felony or misdemeanour that is the subject of the proceedings, a sample may be taken to create a DNA profile of:a. the accused;b. other persons, in particular victims or persons entitled to be present at the place of commission, insofar as this is necessary to distinguish their biological material from that of the accused;c. deceased persons;d. biological material relevant to the offence. A sample may be taken from and a DNA profile created of the accused if there are specific indications that the accused could have committed further felonies or misdemeanours. The police may order:a. a sample to be taken from persons by non-invasive methods;b. the creation of a DNA profile from biological material relevant to the offence. If it is only possible to create the Y-DNA profile from biological material relevant to the offence, the public prosecutor may when investigating a felony order its comparison with data in the information system in accordance with Article 10 of the DNA Profiles Act of 20 June 2003. Amended by No I of the FA of 17 June 2022, in force since 1 Jan. 2024  (AS 2023 468; BBl 2019 6697). Inserted by No I of the FA of 17 June 2022, in force since 1 Jan. 2024  (AS 2023 468; BBl 2019 6697). SR 363 Inserted by Annex 1 No 2 of the FA of 17 Dec. 2021, in force since 1 Aug. 2023  (AS 2023 309; BBl 2021 44).

Per sclerir il crim u il delict ch’è l’object da la procedura, po vegnir prendida in’emprova e fatg in profil dal DNA:a. da la persuna inculpada;b. d’autras persunas, en spezial da victimas u da persunas che dastgan entrar en il lieu dal malfatg, uschenavant che quai è necessari per distinguer il material biologic che deriva dad ellas da tal da la persuna inculpada;c. da persunas mortas;d. da material biologic ch’è relevant per il malfatg. Da la persuna inculpada po er vegnir prendida in’emprova e fatg in profil dal DNA, sch’ins sto supponer sin basa d’indizis concrets, ch’ella pudess avair commess ulteriurs crims u delicts. La polizia po ordinar che:a. emprovas vegnian prendidas da persunas en moda betg invasiva;b. in profil dal DNA vegnia fatg or da material biologic ch’è relevant per il malfatg. Sch’il material biologic ch’è relevant per il malfatg permetta da crear mo il profil dal DNA dal cromosom Y, po la procura publica ordinar, per sclerir il crim, che quest profil vegnia cumpareglià en il sistem d’infurmaziun tenor l’artitgel 10 da la Lescha dals 20 da zercladur 2003 davart ils profils dal DNA. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). Integrà tras la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697). SR 363 Integrà tras la cifra 2 da l’agiunta 1 da la LF dals 17 da dec. 2021, en vigur dapi il 1. d’avust 2023 (AS 2023 309; BBl 2021 44).